smcproject/ml-wiki-sentences huggingface dataset:
പ്രധാന കൃതികൾ പച്ചവീട് (ദ് ഗ്രീൻ ഹൗസ്) നായകന്റെ കാലം ( ദ് ടൈം ഒഫ് ദ് ഹീറോ) ലോകാവസാനത്തിന്റെ യുദ്ധം (ദ് വാർ ഓഫ് ദി എൻഡ് ഓഫ് വേൾഡ്) കത്തീഡ്രലിനുള്ളിൽ വച്ചു നടന്ന സംഭാഷണം (കോണ്വർസേഷൻ  ഇൻ ദ്  കത്തീഡ്രൽ} ക്യാപ്റ്റൻ പന്റോജയും പ്രത്യേക സേവനവിഭാഗവും( ക്യാപ്റ്റൻ പന്റോജ ആൻഡ് ദ് സ്പെഷ്യൽ സർവീസ്) ആൻഡീസിലെ മരണം ( ഡെത്ത് ഇൻ ദ് ആൻഡീസ്) സ്വർഗ്ഗത്തിലേയ്ക്കുള്ള വഴി (വേ ടു പാരദൈസ്‌ ) ദി ബാഡ്‌ ഗേൾ ആടിന്റെ വിരുന്ന് (ഫീസ്റ്റ്  ഓഫ് ദി ദ് ഗോട്ട്) ജൂലിയ അമ്മായിയും നാടകകൃത്തും (ഓണ്ട് ജൂലിയ ആന്റ് ദ് സ്ക്രിപ്റ്റ് റൈറ്റർ) അലയാൻഡ്രോ മായ്തയുടെ യഥാർഥ ജിവിതംജ (ദ് റിയൽ ലൈഫ് ഓഫ് അലയാൻഡ്രോ മായ്ത) കാഥികൻ (ദ് സ്റ്റോറി ടെല്ലർ) രണ്ടാനമ്മയ്ക്ക് സ്തുതി ( ഇൻ പ്രൈസ് ഓഫ് സ്റ്റെപ്മദ്ർ) ഡോൺ റിഗോബെർട്ടോയുടെ കുറിപ്പുപുസ്തകങ്ങൾ ( നോട്ട് ബുക്സ് ഒഫ് ഡോൺ റിഗോബെർട്ടോ) കെൽട്ടിന്റെ സ്വപ്നം ( ദ് ഡ്രീം ഒഫ് ദ് കെൽറ്റ്) വ്യത്യസ്തനായ നായകൻ ( ദ് ഡിസ്ക്രീറ്റ് ഹീറോ) പുരസ്കാരങ്ങൾ * 1967 – റോമുലോ ഗൊൺസാല്വസ് പുരസ്കാരം (Rómulo Gallegos Prize)
  * 1986 –  വിദേശ എഴുത്തിനുള്ള ഗ്ഗിൻസാനെ കാവർ പുരസ്കരം(Grinzane Cavour Prize for Fiction foreign)
  * 1986 – സാഹിത്യത്തിനുള്ള അസ്തൂരിയാസ് പുരസ്കാരം (Prince of Asturias Award for Literature)
  * 1993 – ആൻഡിസിലെ മരണങൾക്ക് പ്ലാനെറ്റാ പുരസ്കാരം ( Planeta Prize for Death in the Andes, a thriller starring one of the characters in Who Killed Palomino Molero?)
   *1994 –സ്പാനിഷ് പൗരത്വം സ്വീകരിച്ചതിനെത്തുടർന്ന് ലഭിച്ച സെർവാന്റിസ് പുരസ്കാരം ( Miguel de Cervantes Prize, after taking Spanish citizenship)
  * 1996 –സമാധാന പുരസ്കാരം( Peace Prize of the German Book Trade)
  * 1999 –മെനെന്ദെഡെസ് പെലായോ അന്താരാഷ്ട്ര പുരസ്കാരം ( Menéndez Pelayo International Prize)
   *2004 – ശ്വതന്ത്ര വിദേശ സാഹിത്യ പുരസ്കാരം (Independent Foreign Fiction Prize)
   *2004 – ഗ്രിസാനെ കാവർ പുരസ്കാരാരം(Grinzane Cavour Prize)
  * 2006 – മരിയോ മൂർസ് കാബട്ട് പുരസ്കാരം( Maria Moors Cabot prize)
  * 2010 –സാഹിത്യത്തിനുള്ള നോബൽ സമ്മാനം ( Nobel Prize for Literature)
  * 2010 – International Award Viareggio-Versilia
   **2012 – സ്വതന്ത്ര അമേരിക്കൻ  സാഹിത്യപുരസ്കാരം(“10 Most Influential Ibero American Intellectuals” of the year – Foreign Policy magazine [1])
   *2012 പ്രഥമ കാർലോസ് ഫുവന്റസ് സാഹിത്യ പുരസ്കാരം( Carlos Fuentes International Prize for Literary Creation in the Spanish Language [141])
   *പെറുവിലെ ഗ്രാൻഡ് ക്രോസ്സ് വിത് ഡയമണ്ഡ്സ് (Grand Cross with Diamonds of the Order of the Sun (Peru))
  * ഒന്നാം ക്ലാസ്സ് അസ്തൂറിയാസ് ക്രോസ്സ് ഓഫ് ഓണർ( Austrian Cross of Honour for Science and Art, 1st class)
  * ഷെവലിയർ ഒഫ് ലീജിയൺ( ഫ്രാൻസ്)(Chevalier of the Legion of Honour (France))
   *ഓഫീസർ ഒഫ് ആർശ്ശ്ട്സ്( ഫ്രാൻസ്) (Officer of the Ordre des Arts et des Lettres (France))
   *കമാൻഡർ ഒഫ് ദ് ആർശ്ശ്ട്സ് ഒഫ് ദ് ലെട്ടേഴ്സ് (Commander of the Ordre des Arts et des Lettres (France))
  * കമാൻഡർ ഒഫ് ദ് ഓർഡർ ഒഫ് അസ്റ്റെക് ഈഗിൾസ്( Commander of the Order of the Aztec Eagle (Mexico)
   * റൂബേൻ ദാരിയോ വെള്ളി നക്ഷത്രപുരസ്കാരം (Grand Cross with Silver Star of the Order of Ruben Dario (Nicaragua)
 *  ക്രിസ്റ്റൊഫർ കൊളംബസ് വെള്ളി നക്ഷത്രപുരസ്കാരം ( Grand Cross with Silver Star of the Order of Christopher Columbus (Dominican Republic)) അവലംബം ↑ https://en.wikipedia.org/wiki/Mario_Vargas_Llosa ↑ Booker, M. Keith (1994), Vargas Llosa Among the Postmodernists, Gainesville, FL: University Press of Florida, ISBN 0-8130-1248-1 .
പുറമെ നിന്നുള്ള കണ്ണികൾ Mario Vargas Llosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മരിയോ കെംപസ് ഇംഗ്ലീഷ് വിലാസം https://ml.wikipedia.org/wiki/Mario_Kempes
ഒരു മുൻകാല അർജന്റീനൻ ഫുട്ബോൾ കളിക്കാരനാണ് മരിയോ കെംപസ് എന്നറിയപ്പെടുന്ന മരിയോ ആൽബെർട്ടോ കെംപസ് ഷിയോദി (ജനനം 1954 ജൂലൈ 15ന് കൊർദോബയിലെ ബെൽ വില്ലെയിൽ ).
ഫുട്ബോൾ കളിക്കാരനായിരുന്ന അച്ഛൻ മരിയോയിൽ നിന്നുള്ള പ്രചോദനത്താൽ ചെറുപ്രായത്തിൽ തന്നെ കെംപസ് ഫുട്ബോൾ കളി തുടങ്ങി.
ഏഴാം വയസ്സിൽ ജൂനിയർ ടീമിൽ അംഗമായ കെംപസ് 14ആം വയസ്സിൽ ടാലെറെസ് റിസർവ്വിൽ ചേർന്നു.
അറിയപ്പെടുന്ന ഗോൾവേട്ടക്കാരിൽ ഒരാളായ കെംപസ് പ്രശസ്തനായത് വലൻസിയ ക്ലബ്ബിലൂടെയായിരുന്നു.
184 കളികളിൽ നിന്ന് 116 ഗോളുകൾ വലൻസിയക്കു വേണ്ടി നേടിയ കെംപസ് രണ്ടു തവണ ലാ ലിഗയിലെ മികച്ച ഗോൾവേട്ടക്കാരനായി.
1978ലെ ലോകകപ്പ് സ്വന്തമാക്കിയ അർജന്റീനൻ ഫുട്ബോൾ ടീമിലെ പ്രധാന കളിക്കാരൻ മരിയോ കെംപസ് ആയിരുന്നു.
ഈ ലോകകപ്പിൽ ഫൈനലിൽ രണ്ട് ഗോൾ നേടിയ കെംപസ് മികച്ച കളിക്കാരനുള്ള സുവർണ്ണ പന്തും ഏറ്റവും കൂടുതൽ ഗോൾ നേടിയ കളിക്കാരനുള്ള സുവർണ്ണ പാദുകവും സ്വന്തമാക്കി.
ഗാരിഞ്ച (1962), പൗലോ റോസ്സി (1982) എന്നിവരാണ് ഈ മൂന്ന് പുരസ്കാരങ്ങളും നേടിയ മറ്റു കളിക്കാർ.
1978ൽ ദക്ഷിണ അമേരിക്കൻ മികച്ച ഫുട്ബോൾ കളിക്കാരനുള്ള പുരസ്കാരം കെംപസിന് ലഭിച്ചു.
ഫിഫയുടെ 100 ആം വാർഷികത്തിനോടനുബന്ധിച്ച് 2004ൽ പുറത്തിറക്കിയ എക്കാലത്തേയും മികച്ച 125 ഫുട്ബോൾ കളിക്കാരുടെ പട്ടികയിലും കെംപസ് ഇടം നേടി.
കളിയിൽ നി്ന്ന് വിരമിച്ച ശേഷം ചില ക്ലബ്ബുകളുടെ പരിശീലകനായും ഫുട്ബോൾ കമന്റേറ്ററായും കെംപസ് പ്രവർത്തിച്ചിട്ടുണ്ട്.
അവലംബം പുറംകണ്ണികൾ ഒബ്സെർവർ സ്പോർട്ട് ജീവചരിത്രം (in Spanish) ഫുട്ബോൾ ഫാക്റ്ററി പ്രൊഫൈൽ
മരിയോ ആർക്വസ്
ഇന്ത്യൻ ക്ലബ്ബായ കേരള ബ്ലാസ്റ്റേഴ്സ് എഫ്‌സിക്ക് വേണ്ടി സെൻട്രൽ മിഡ്‌ഫീൽഡറായി അല്ലെങ്കിൽ ഇന്ത്യൻ സൂപ്പർ ലീഗിൽ ഡിഫെൻസീവ് മിഡ്‌ഫീൽഡറായി കളിക്കുന്ന ഒരു സ്പാനിഷ് ഫുട്‌ബോൾ കളിക്കാരനാണ് മരിയോ ആർക്വസ് ബ്ലാസ്‌കോ ഡാനി (ജനനം: 19 ജനുവരി 1992).
അർക്വസ് ജനിച്ചത് ആലികെന്ദേ, വലെൻസിയയിലാണ് .
വില്ലാരിയൽ സി.എഫിന്റെ യുവസംവിധാനത്തിന്റെ ഒരു ഉൽ‌പ്പന്നമായ അദ്ദേഹം 2011-12-ലെ കാമ്പെയ്‌നിൽ സെഗുണ്ട ഡിവിഷൻ ബിയിൽ ഒറിഹുവേല സി.എഫിൽ വായ്പയെടുക്കുമ്പോൾ സീനിയർ അരങ്ങേറ്റം നടത്തി.
ആർക്വസ് മറ്റൊരു റിസർവ് ടീമിലേക്ക് മാറി, വലൻസിയ സി.എഫ് മെസ്തല്ലയും മൂന്നാം ലെവലിൽ.
രണ്ട് സീസണുകളിൽ അദ്ദേഹം പതിവായി ടീമിൽ ഇടം നേടി, 2013 ജനുവരി 23 ന് റയൽ മാഡ്രിഡിനെതിരായ 1–1 കോപ ഡെൽ റേ ഹോം സമനിലയിൽ ഉപയോഗിക്കാത്ത പകരക്കാരനായി .
22 ജൂലൈ 2014 ന് ഒരേ ഡിവിഷനിൽ ആർക്വസ് ഒരു  എല്ഛെ സി.എഫ് യുടെബി-ടീമിൽ,  രണ്ടു വർഷത്തെ കരാർ ഒപ്പിട്ടു  .
2015 ഏപ്രിൽ 25 ന്.
, പെഡ്രോ മോസ്ക്വെറയ്ക്ക് പകരമായി 85 ആം മിനുട്ടിൽ അറ്റ്ലാറ്റിക്കോ മാഡ്രിഡിനെതിരെ 0–3 അകലെ തോൽവി സമയത്ത തന്റെ ആദ്യ ടീമും ലാ ലിഗയും അരങ്ങേറ്റം കുറിച്ചു്.
2015 ഓഗസ്റ്റ് 18 ന് ആർക്വസ് മൂന്നാം ഡിവിഷനിലെ സ്പോർട്ടിംഗ് ഡി ഗിജോൺ ബിയിൽ ചേർന്നു.
അടുത്ത ഓഗസ്റ്റ് 9 ന് അദ്ദേഹം സഹ ലീഗ് ടീം സിഡി അൽകോയാനോയിലേക്ക് മാറി .
3 സെപ്റ്റംബർ 2018 ന് ആർക്വസ് ഇന്ത്യൻ സൂപ്പർ ലീഗ് ടീമായ ജംഷദ്‌പൂർ എഫ്‌സിയിൽ ചേർന്നു .
2019 മെയ് 29 ന് മരിയോ ആർക്വസ് ഇന്ത്യൻ സൂപ്പർ ലീഗ് ക്ലബായ കേരള ബ്ലാസ്റ്റേഴ്സിൽ ചേർന്നു .
കേരള ബ്ലാസ്റ്റേഴ്സ്
2019–20 ഇന്ത്യൻ സൂപ്പർ ലീഗ് സീസൺ മുതൽ ആർക്വസ് കേരള ബ്ലാസ്റ്റേഴ്സിനെ പ്രതിനിധീകരിക്കുന്നു.
സീസൺ ലീഗ് കപ്പ് ആകെ ഡിവിഷൻ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ 2019–20 ഇന്ത്യൻ സൂപ്പർ ലീഗ് 1 0 0 0 1 0 ബ്ലാസ്റ്റേഴ്സ് ആകെ 1 0 0 0 1 0 പരാമർശങ്ങൾ ബാഹ്യ ലിങ്കുകൾ മരിയോ ആർക്വസ് at BDFutbol Mario Arqués
മുഹമ്മദ് ഖാസിം നാനൗതവി
പത്തൊൻപതാം നൂറ്റാണ്ടിലെ ഒരു ഇസ്‌ലാമികപണ്ഡിതനും നേതാവുമായിരുന്നു മുഹമ്മദ് ഖാസിം നാനൌതവി (1832 – 15 ഏപ്രിൽ 1880) ( ഉർദു : مولانا محمد قاسم نانوتوی )
ദയൂബന്ദി പ്രസ്ഥാനത്തിന്റെയും ദാറുൽ ഉലൂം ദയൂബന്ദിന്റെയും തുടക്കക്കാരിലൊരാളായ അദ്ദേഹം അനുയായികൾക്കിടയിൽ ഹുജ്ജത്തുൽ ഇസ്‌ലാം, ഖാസിമുൽ ഉലൂം വൽ ഖൈറാത് എന്നിങ്ങനെയൊക്കെ സ്ഥാനപ്പേരുകളാൽ അറിയപ്പെട്ടു.
ഹനഫി കർമ്മശാസ്ത്രസരണിയാണ് മുഹമ്മദ് ഖാസിം പിന്തുടർന്നുവന്നത്.
മുഹമ്മദ് ചാന്നാൻ ഷാനൂരി Tomb of Syed Muhammad Channan Shah in Allo Mahar , Pakistan.
പീർ സയ്യിദ് മുഹമ്മദ് ചാന്നാൻ ഷാ നൂരി ഇസ്ലാമിക പണ്ഡിതനും തെക്കെ ഏഷ്യയിലെ ഇസ്ാമിക മതപ്രബോധകനുമായിരുന്നു.
സുന്നി നഖ്ഷബത്തി ത്വരീഖത്തിൻറെ അമീനിയ ശാഖക്ക് തുടക്കം കുറിച്ചത് ഇദ്ദേഹമായിരുന്നു.
ഖുർആനും പ്രവാചകൻ മുഹമ്മദിൻറെ ജീവിത ചര്യകളും മുറുകെ പിടിച്ചാണ് ഇദ്ദേഹം മതപ്രബോധനം നടത്തിയത്.
മുഹമ്മദ് ദാവൂദ് ഖാൻ ഇംഗ്ലീഷ് വിലാസം https://ml.wikipedia.org/wiki/Mohammed_Daoud_Khan
അഫ്ഗാനിസ്താന്റെ ആദ്യത്തെ പ്രസിഡണ്ടാണ് മുഹമ്മദ് ദാവൂദ് ഖാൻ (ജീവിതകാലം:1909 ജൂലൈ 18 – 1978 ഏപ്രിൽ 28).
അഫ്ഗാൻ രാജകുടുംബാംഗമായിരുന്ന മുഹമ്മദ് ദാവൂദ് ഖാൻ, തന്റെ ബന്ധുവും രാജാവുമായ മുഹമ്മദ് സഹീർ ഷായെ അട്ടിമറിക്കുകയും രാജഭരണത്തിന് അന്ത്യം വരുത്തുകയും ചെയ്തുകൊണ്ടാണ് 1973-ൽ പ്രസിഡണ്ടായി പ്രഖ്യാപിച്ചത്.
ഇദ്ദേഹം രൂപീകരിച്ച ഭരണകൂടം റിപബ്ലിക് ഓഫ് അഫ്ഗാനിസ്താൻ എന്നറിയപ്പെടുന്നു.
1978-ൽ സോർ വിപ്ലവഫലമായി ഇദ്ദേഹം കൊല്ലപ്പെടുന്നതുവരെ വരെ രാജ്യത്തിന്റെ പ്രസിഡണ്ടായിരുന്നു.
പ്രസിഡണ്ടാകുന്നതിനു മുൻപ് 1953 മുതൽ 1963 വരെ സഹീർ ഷാ രാജാവിനു കീഴിൽ പ്രധാനമന്ത്രിയായും ദാവൂദ് ഖാൻ പ്രവർത്തിച്ചിട്ടുണ്ട്.
അഫ്ഗാനിസ്താൻ, സോവിയറ്റ് യൂനിയനുമായുള്ള ബന്ധം ആരംഭിച്ചത് ദാവൂദ് ഖാന്റെ ഭരണകാലത്താണ്.
പഞ്ചവത്സരപദ്ധതികളിലൂടെ ആധുനികവൽക്കരണം നടപ്പാക്കുകയും സ്ത്രീകൾക്ക് തുല്യാവകാശങ്ങൾ നൽകാനുള്ള നിയമങ്ങൾ നടപ്പാക്കിയതിലൂടെ മുഹമ്മദ് ദാവൂദ് ഖാൻ, അഫ്ഗാനിസ്താൻ രാഷ്ട്രീയത്തിൽ ശ്രദ്ധേയനായ വ്യക്തിയായിരുന്നു.
തുടക്കത്തിൽ കമ്മ്യൂണിസ്റ്റുകളുടെ കൂട്ടുപിടിച്ചാണ് ദാവൂദ് ഖാൻ പ്രസിഡണ്ട് പദവിയിലെത്തിയതെങ്കിലും കാലക്രമേണ, രാജ്യത്തെ കമ്മ്യൂണിസ്റ്റ് പ്രവർത്തകരെ അടിച്ചമർത്തുന്നതിനുള്ള നടപടികൾ അദ്ദേഹം കൈക്കൊണ്ടു.
തൽഫലമായി 1978-ൽ സോർ വിപ്ലവത്തിലൂടെ ദാവൂദ് ഖാനെ അട്ടിമറിച്ച് പി.ഡി.പി.എ.യുടെ നേതൃത്വത്തിലുള്ള കമ്മ്യൂണിസ്റ്റ് സർക്കാർ അധികാരത്തിലെത്തി.
അഫ്ഗാനിസ്താനിലെ രാജാവായിരുന്ന മുഹമ്മദ് നാദിർ ഷായുടെ ഒരു അർദ്ധസഹോദരൻ, മുഹമ്മദ് അസീസിന്റെ പുത്രനായിരുന്നു ദാവൂദ് ഖാൻ.
പിതാവ്, മുഹമ്മദ് അസീസ്, നാദിർഷായുടെ കാലത്ത് ബെർലിനിൽ വച്ച് കൊല്ലപ്പെടുകയായിരുന്നു.
1909-ൽ കാബൂളിലാണ് മുഹമ്മദ് ദാവൂദ് ഖാൻ ജനിച്ചത്.
കാബൂളിലെ അമാനിയ്യ കോളേജിലും പാരീസിലുമായാണ് ഇദ്ദേഹം വിദ്യാഭ്യാസം പൂർത്തിയാക്കിയത്.
1931-ൽ സൈന്യത്തിൽ ചേർന്ന ഇദ്ദേഹത്തിന്, തൊട്ടടുത്ത വർഷം തന്നെ മേജർ ജനറൽ ആയി സ്ഥാനക്കയറ്റം ലഭിച്ചു.
1939 മുതൽ 1947 വരെ രാജ്യത്തെ കേന്ദ്രീയസൈന്യത്തിന്റെ സേനാനായകനായിരുന്നു.
1947-ൽ ഇദ്ദേഹം പ്രതിരോധമന്ത്രിയാകുകയും ഒരു ചെറിയ ഇടവേളക്കു ശേഷം 1949-50 കാലത്ത് ആഭ്യന്തരമന്ത്രിയായി പ്രവർത്തിക്കുകയും ചെയ്തു.
സഹീർ ഷാ രാജാവിനു കീഴിൽ 1953 സെപ്റ്റംബർ 20-നാണ് ഷാ മഹ്മൂദിന്റെ സ്ഥാനത്ത് മുഹമ്മദ് ദാവൂദ് ഖാൻ പ്രധാനമന്ത്രിയായി അധികാരമേറ്റത്.
സോവിയറ്റ് യൂനിയനുമായുള്ള ബന്ധം
രാജ്യത്തിന്റെ പുരോഗതിക്ക് തടസം നിന്നിരുന്ന പരമ്പരാഗത ഇസ്ലാമികഘടകങ്ങളെ ഭരണത്തിൽ നിന്നും വേർതിരിക്കാനുള്ള ശ്രമങ്ങളായിരുന്നു ദാവൂദ് നടത്തിയത്.
ഇതിനായി ശക്തമായ സൈന്യത്തിന്റെ ആവശ്യകത തിരിച്ചറിഞ്ഞ അദ്ദേഹം, സൈന്യത്തെ ശക്തിപ്പെടുത്തുന്നതിന് വിദേശസഹായം തേടാനാരംഭിച്ചു.
ഇക്കാലത്ത് പാകിസ്താന് ശക്തമായ സൈനികസഹായം നൽകിയിരുന്ന അമേരിക്ക , അഫ്ഗാനിസ്താന് കാര്യമായ സഹായമൊന്നും നൽകിയിരുന്നില്ല.
പാകിസ്താനും, ഇറാനും ഇറാഖും തുർക്കിയും അമേരിക്കക്കൊപ്പം സോവിയറ്റ് വിരുദ്ധചേരിയിൽ നിലകൊള്ളുന്ന സമയായിരുന്നു ഇത്.
പഷ്തൂൺ ആവാസപ്രദേശങ്ങളെച്ചൊല്ലി പാകിസ്താനുമായി പ്രശ്നം നിലനിന്നിരുന്നതിനാൽ ഈ ചേരിയിലേക്ക് ചേരാനോ അമേരിക്കയുമായി ബന്ധം സ്ഥാപിക്കാനോ ദാവൂദ് ശ്രമിച്ചില്ല.
മറിച്ച് സഹായത്തിനായി അഫ്ഗാനിസ്താൻ, സോവിയറ്റ് യൂനിയനെ സമീപിച്ചു.
അഫ്ഗാനിസ്താനിൽ അമേരിക്ക ഒട്ടും താല്പര്യം കാണിച്ചില്ലെങ്കിലും തങ്ങളുടെ തെക്കുവശത്തുള്ള ദരിദ്രരാഷ്ട്രത്തോട് സോവിയറ്റ് യൂനിയൻ അതിയായ താല്പര്യം കാണിച്ചു.
1955-ൽ ഇന്ത്യയിൽ നിന്നും തിരിച്ചുള്ള യാത്രാമദ്ധ്യേ നികിത ക്രൂഷ്ച്ചേവ് , നിക്കോലായ് ബുൽഗാനിൻ എന്നീ സോവിയറ്റ് നേതാക്കൾ, കാബൂളിലെത്തി പ്രധാനമന്ത്രി ദാവൂദിനെ സന്ദർശിക്കുകയും ചെയ്തു.
അമേരിക്കൻ സഖ്യകക്ഷിയായിരുന്ന പാകിസ്താനെതിരെയുള്ള പഷ്തൂൺ ആവാസമേഖലാപ്രശ്നത്തിൽ അഫ്ഗാനിസ്താനെ സഹായിക്കാമെന്ന് സോവിയറ്റ് നേതാക്കൾ ഉറപ്പുനൽകി.
ഇതിനു ശേഷം, സോവിയറ്റ് യൂനിയനിൽ നിന്ന് നിരവധി ആയുധങ്ങളും പരിശീലകരും അഫ്ഗാനിസ്താനിലെത്തി.
നിരവധി അഫ്ഗാനികൾ പരിശീലനത്തിനായി സോവിയറ്റ് യൂനിയനിൽ പോകുകയും ചെയ്തു.
സോവിയറ്റ് സഖ്യത്തിലെ മറ്റു പല വികസ്വരരാജ്യങ്ങളിലെന്ന പോലെ അഫ്ഗാനിസ്താനിലും പഞ്ചവത്സരപദ്ധതികൾ ആരംഭിച്ചു.
ആദ്യ പഞ്ചവത്സരപദ്ധതി, 1956 മുതൽ 1961 വരെയായിരുന്നു.
പാതകളുടെ നിർമ്മാണവും മറ്റു വാർത്താവിനിമയ സൗകര്യങ്ങൾക്കായുള്ള അടിസ്ഥാനസൗകര്യവികസനവുമായിരുന്ന് ഈ പദ്ധതിയിൽ ഉൾപ്പെടുത്തിയിരുന്നത്.
സോവിയറ്റ് സഹായം രാജ്യത്തിന്റെ വടക്കൻ ഭാഗങ്ങളിലായിരുന്നു കേന്ദ്രീകരിച്ചിരുന്നത്.
ഇതേ സമയം രാജ്യത്തിന്റെ തെക്കുഭാഗത്തെ വികസനപ്രവർത്തനങ്ങൾക്ക് അമേരിക്കയും സഹായം നൽകി.
വടക്കു ഭാഗത്തെ സലാങ് ചുരത്തിന്റേയും തുരങ്കത്തിന്റേയും പണി സോവിയറ്റ് സഹായത്തിലായിരുന്നെങ്കിൽ കന്ദഹാർ എയർഫീൽഡിന്റേയും അർഘന്ദാബിലെ അണക്കെട്ടിന്റേയും പണി അമേരിക്കൻ സഹായത്തിലായിരുന്നു നടന്നത്.
സാമൂഹികപരിഷ്കാരങ്ങൾ
1959 മുതൽ, ദാവൂദ് ഖാൻ, പുതിയ പരിഷ്കാരങ്ങളിലൂടെ പരമ്പരാഗതമതനേതൃത്വത്തെ നേരിടാൻ ആരംഭിച്ചു.
1959 ഓഗസ്റ്റ് 31-ന് സ്ത്രീകൾക്ക് പർദ്ദ ധരിക്കാതെ പൊതുജനസമക്ഷം പ്രത്യക്ഷമാകാനുള്ള അനുവാദം നൽകി.
1920-കളുടെ അവസാനം, അമാനുള്ളയുടെ ഭരണകാലത്താണ് മുൻപ് ഇങ്ങനെയൊരു പരിഷ്കാരം നടപ്പാക്കിയിരുന്നത്.
ദാവൂദ് ഖാന്റെ ഈ തീരുമാനത്തെത്തുടർന്ന് നിരവധി കലാപങ്ങൾ ഉടലെടുത്തു.
സ്ത്രീകളുടെ മുഖത്ത് ആസിഡ് ഒഴിക്കൽ വരെയുണ്ടായി.
എങ്കിലും പൊതുജനവികാരം കലാപകാരികൾക്കെതിരെ തിരിയുകയും മതസംവിധാനവുമായുള്ള തന്റെ ആദ്യ പോരാട്ടത്തിൽ ദാവൂദ് വിജയം കാണുകയും ചെയ്തു.
പഷ്തൂണുകളുടെ പ്രധാനകേന്ദ്രമായിരുന്ന കന്ദഹാറിൽ ഇതേ വർഷം തന്നെ ഭൂനികുതി ഏർപ്പെടുത്തി.
ഏതാണ്ട് 200 വർഷം നിലവിലിരുന്ന ഒരു പതിവായിരുന്നു ഇതോടെ നിലച്ചത്.
മേഖലയിലെ പരമ്പരാഗതഭൂവുടമകൾ പലരും എതിർപ്പ് പ്രകടിപ്പിച്ചെങ്കിലും ഈ പ്രതിഷേധവും ക്രമേണ തണുത്തു.
ഇക്കാലത്തുതന്നെ തങ്ങളുടെ പ്രദേശത്ത് വഴിവെട്ടാൻ വിസമ്മതിച്ച അതിർത്തിയിലെ പാക്ത്യ പഷ്തൂൺ വിഭാഗത്തിന്റെ കലാപവും എതിരിടാൻ സാധിച്ചതോടെ ദാവൂദിന്റെ സ്ഥാനം വളരെ കരുത്തുറ്റതായി മാറി.
പാകിസ്താനുമായുള്ള സംഘർഷം
1950കളുടെ അവസാനം ഡ്യൂറണ്ട് രേഖക്ക് കിഴക്ക്, പാകിസ്താനിലുള്ള പഷ്തൂൺ ആവാസപ്രദേശങ്ങളുടെ മേൽ ദാവൂദ് ഖാൻ അവകാശമുന്നയിച്ചു.
ഇതിലൂടെ, സൈന്യത്തിലും മറ്റ് അഫ്ഗാനികൾക്കിടയിലും തനിക്കുള്ള പിന്തുണ വർദ്ധിപ്പിക്കാനാകുമെന്ന് ദാവൂദ് കരുതി.
1960-ൽ അഫ്ഗാനിസ്താന്റെ ഈ അവകാശവാദത്തെ സോവിയറ്റ് യൂനിയനും പിന്തുണച്ചു.
1960-ന്റെ പകുതിയോടെ പാകിസ്താനും അഫ്ഗാനിസ്താനുമിടയിൽ ഈ പ്രശ്നം സങ്കീർണമായി.
1961 ജൂണിൽ ഡ്യൂറണ്ട് രേഖക്ക് കിഴക്കുള്ള പഷ്തൂണുകൾക്ക് സ്വയംനിർണയാവകാശം വേണമെന്ന് രാജാവ് സഹീർ ഷാ പാർലമെന്റിൽ പ്രഖ്യാപിച്ചു.
ഇതിന് രണ്ടാഴ്ചക്ക് ശേഷം, പാകിസ്താൻ, അഫ്ഗാനിസ്താനുമായുള്ള എല്ലാ അതിർത്തികളും അടക്കുകയും നാടോടികൾക്കു പോലും പ്രവേശനം നിഷേധിക്കുകയും ചെയ്തുകൊണ്ട് തിരിച്ചടിച്ചു.
1961 ഓഗസ്റ്റിൽ രാജ്യത്തെ എല്ലാ അഫ്ഗാൻ നയതന്ത്രകാര്യാലയങ്ങളും വാണിജ്യകേന്ദ്രങ്ങളും പാകിസ്താൻ അടച്ചുപൂട്ടി.
സെപ്റ്റംബർ 3-ന് അതിർത്തികൾ അടച്ചും വാണിജ്യം നിർത്തലാക്കിയും അഫ്ഗാനിസ്താനും പ്രതികരിച്ചു.
സാമ്പത്തികപ്രതിസന്ധിയും രാജിയും
തങ്ങളുടെ കയറ്റിയിറക്കുമതികൾ, പാകിസ്താനുമായി ഇത്രമാത്രം ആശ്രയിച്ചിരിക്കുന്നു എന്ന സത്യം അതിർത്തി അടച്ചതിനു ശേഷം മാത്രമാണ് അഫ്ഗാൻ സർക്കാരിന് ബോധ്യമായത്.
വളരെവേഗം തന്നെ രാജ്യം ഒരു ഭീമമായ സാമ്പത്തികത്തകർച്ച നേരിട്ടു.
വൻ തോതിൽ ചരക്കുനീക്കം സാധ്യമാകുന്ന തരത്തിൽ ഇറാനിലേക്കുള്ള പാതകളും വികസിച്ചിരുന്നില്ലാത്തതിനാൽ, കയറ്റിയിറക്കുമതികൾക്ക്, അഫ്ഗാനിസ്താന് തങ്ങളുടെ വടക്കൻ അയൽക്കാരായ സോവിയറ്റ് യൂനിയനെ പൂർണമായും ആശ്രയിക്കേണ്ടിവന്നു.
പാക് അഫ്ഗാൻ പ്രശ്നം ഏതാണ്ട് രണ്ടുവർഷത്തോളം നീണ്ടു.
സാമ്പത്തികനില വഷളായതിനെത്തുടർന്ന് 1963 മാർച്ച് 9-ന് ഏവരേയും അത്ഭുതപ്പെടുടുത്തിക്കൊണ്ട്, ദാവൂദ് ഖാൻ പ്രധാനമന്ത്രിപദം രാജിവച്ചു.
അങ്ങനെ രാജകുടുംബത്തിൽനിന്നല്ലാത്ത ആദ്യത്തെ പ്രധാനമന്ത്രിയായ മുഹമ്മദ് യൂസഫ് അധികാരത്തിലെത്തി.
ഇദ്ദേഹം മുൻപ് ഖനി മന്ത്രിയായിരുന്നു.
പ്രധാനമന്ത്രി സ്ഥാനത്തുനിന്നും ദാവൂദ് ഖാൻ രാജിവച്ചതിനെത്തുടർന്ന്, രാജ്യത്തെ രാഷ്ട്രീയസ്ഥിതിയിൽ വൻ മാറ്റങ്ങൾ സംഭവിച്ചു.
1964-ൽ രാജ്യത്ത് പുതിയ ഭരണഘടന പ്രഖ്യാപിക്കുകയും 1965-ൽ തിരഞ്ഞെടുപ്പ് നടക്കുകയും ചെയ്തു.
ഇക്കാലയളവിൽ രാജ്യത്ത് ഇടതുപക്ഷ-വലതുപക്ഷരാഷ്ട്രീയപ്രസ്ഥാനങ്ങൾ ഉടലെടുക്കുകയും ശക്തിപ്പെടുകയും ചെയ്തു.
1970-കളുടെ തുടക്കത്തിൽ സോവിയറ്റ് യൂനിയൻ, അഫ്ഗാനിസ്താനിലേക്ക് കൂടുതൽ സ്വാധീനം ചെലുത്താൻ തുടങ്ങി.
ഇക്കാലയളവിൽ രാജ്യത്ത് ഒരു വൻ ക്ഷാമം അനുഭവപ്പെടുകയും ജനങ്ങളിൽ സർക്കാരിനെതിരെ അസംതൃപ്തി ഉടലെടുക്കാനും തുടങ്ങി.
1973 ജൂലൈ 17-ന് തന്റെ മാതുലനായ സഹീർ ഷാ രാജാവ്, റോമിൽ ഒരു വൈദ്യചികിത്സക്ക് പോയ അവസരത്തിൽ, മുഹമ്മദ് ദാവൂദ് ഖാൻ രാജ്യത്തിന്റെ അധികാരം പിടിച്ചെടുത്തു.
സേനാത്തലവനും സഹീർഷായുടെ മരുമകനുമായിരുന്ന അബ്ദ് അൽ വാലി ഖാനെ തടവിലാക്കുകയും പ്രധാനമന്ത്രിയുടെ അധികാരങ്ങളും ദാവൂദ് ഖാൻ ഏറ്റെടുക്കുകയും ചെയ്തു.
ഈ അട്ടിമറിയിൽ ദാവൂദിന് സൈന്യത്തിന്റേയും കമ്മ്യൂണിസ്റ്റ് പാർട്ടിയിലെ ( പി.ഡി.പി.എ. ) പാർചം വിഭാഗത്തിന്റേയും പിന്തുണയുണ്ടായിരുന്നു.
വ്യോമസേനയിലെ മേജർ ജനറൽ അബ്ദ് അൽ ഖാദിർ എന്ന താജിക് സൈന്യാധിപനും ദാവൂദിന്റെ കൂട്ടത്തിലുണ്ടായിരുന്നു.
രാജഭരണം അവസാനിപ്പിച്ചതായി പ്രഖ്യാപിച്ച ദാവൂദ് ഖാൻ, റിപ്പബ്ലിക് ഓഫ് അഫ്ഗാനിസ്താൻ എന്ന് രാജ്യത്തെ പുനർനാമകരണം ചെയ്തു.
അധികാരം പിടിച്ചെടുത്ത് രണ്ടു ദിവസത്തിനകം സോവിയറ്റ് യൂനിയനും ഇന്ത്യയും പുതിയ സർക്കാരിനെ അംഗീകരിച്ചു.
പ്രസിഡണ്ട്, പ്രധാനമന്ത്രി, പ്രതിരോധമന്ത്രി, വിദേശകാര്യമന്ത്രി എന്നീ സ്ഥാനങ്ങൾ ദാവൂദ് സ്വയം ഏറ്റെടുത്തു.
നാല് പി.ഡി.പി.എ. അംഗങ്ങൾ ദാവൂദിന്റെ സർക്കാരിൽ അംഗങ്ങളായി.
1975 ഒക്ടോബറിൽ മേജർ ജനറൽ അബ്ദുൾ ഖാദിർ ആഭ്യന്തരമന്ത്രിയായി.
സർക്കാരിലെ മാറ്റം, പാകിസ്താനോടുള്ള സമീപനത്തിലും മാറ്റം വരുത്തി.
പഷ്തൂണിസ്താന് വേണ്ടി ദാവൂദ് ഖാൻ ശക്തമായ നിലപാടെടുക്കുകയും ബലൂചിസ്താനിലെ സ്വാതന്ത്ര്യപ്രക്ഷോഭങ്ങൾക്ക് പിന്തുണ നൽകുകയും ചെയ്തു.
അങ്ങനെ അഫ്ഗാൻ ജനതയുടേയും സോവിയറ്റ് യൂനിയന്റേയും മമത നേടുകയായിരുന്നു ദാവൂദിന്റെ ലക്ഷ്യം.
ഇതിനു പുറമേ ഇസ്ലാമികപ്രസ്ഥാനങ്ങളെ തന്റെ ഏറ്റവും പ്രധാനപ്പെട്ട എതിരാളികളായി ദാവൂദ് കണക്കാക്കുകയും ചെയ്തു.
1974 ജൂണിൽ 200-ഓളം ഇസ്ലാമികപ്രസ്ഥാനനേതാക്കളെ കാബൂളിൽ അറസ്റ്റ് ചെയ്യുകയും ചെയ്തു.
ഗുൽബ് ഉദ് ദീൻ ഹെക്മത്യാറും , റബ്ബാനിയും പാകിസ്താനിലേക്ക് കടന്നപ്പോൾ ഗുലാം മുഹമ്മദ് നിയാസി പിടിയിലായി.
അഫ്ഗാനിസ്താനിൽ ഇന്നും തുടരുന്ന യുദ്ധത്തിന്റെ തുടക്കം ഈ സംഭവവികാസങ്ങളിൽ നിന്നാണ്.
1975 ജൂലൈ മാസം പാകിസ്താനിലേക്ക് കടന്ന അഫ്ഗാൻ നേതാക്കൾ ഒത്തുചേർന്ന് ദാവൂദിന്റെ ഭരനത്തിനെതിരെ പോരാടാൻ ആരംഭിച്ചത്.
എങ്കിലും തുടക്കത്തിൽ ഇവരുടെ കലാപനടപടികൾ പരാജയത്തിലവസാനിച്ചു.
കമ്മ്യൂണിസ്റ്റുകളുമായുള്ള അകൽച്ചയും പുതിയ ഭരണഘടനയും
ഇസ്ലാമികപ്രസ്ഥാനങ്ങളുടെ ഭീഷണി കുറഞ്ഞതോടെ, കമ്മ്യൂണിസ്റ്റുകളിൽ നിന്നും അകന്ന് അഫ്ഗാനിസ്താന്റെ പഴയ നിഷ്പക്ഷനിലപാടിലേക്ക് തിരിച്ചെത്താൻ ദാവൂദ് ശ്രമിച്ചു.
1975-ൽ സൗദി അറേബ്യയിലെ ഫൈസൽ രാജാവിന്റെ ശവസംസ്കാരത്തിൽ പങ്കെടുക്കാൻ പോയ ദാവൂദ്, അവിടെ വച്ച് പാകിസ്താനിലെ ഭരണാധികാരിയായിരുന്ന സുൾഫിക്കർ അലി ഭൂട്ടോയുമായി സ്വകാര്യസംഭാഷണത്തിൽ ഏർപ്പെട്ടു ഇതിനുശേഷം പാകിസ്താനുമായി നയതന്ത്രബന്ധങ്ങൾ പുനഃസ്ഥാപിക്കപ്പെട്ടു.
1973-ലെ അറബ് ഇസ്രയേൽ യുദ്ധത്തിനു ശേഷം, സമ്പന്നമായ മദ്ധ്യപൂർവ്വദേശത്തെ എണ്ണയുല്പാദനരാജ്യങ്ങൾ ദാവൂദിന്റെ കന്ന്യൂണിസ്റ്റ് വിരുദ്ധപരിപാടികൾക്ക് അനുകൂലനിലപാട് പ്രഖ്യാപിച്ചു.
തുടർന്ന് പാർചമികളേയും ഖൽഖികളുമടങ്ങിയ മാർക്സിസ്റ്റ് പ്രസ്ഥാനത്തെ ദാവൂദ് നിയന്ത്രിക്കാൻ ആരംഭിച്ചു.
1977 ജനുവരി 30-ന് ഒരു പുതിയ ഭരണഘടനയുടെ പ്രഖ്യാപനത്തിന് ദാവൂദ് ഒരു ലോയ ജിർഗ വിളിച്ചുകൂട്ടി.
ഭരണഘടനയുടെ നിർമ്മാണത്തിലോ, ഈ ലോയ ജിർഗയിൽ പങ്കെടുക്കുന്നതിൽ നിന്നും പി.ഡി.പി.എ. പ്രവർത്തകരെ വിലക്കുകയും ചെയ്തിരുന്നു.
ഇതോടെ ദാവൂദും പി.ഡി.പി.എ. യും തമ്മിലുള്ള ബന്ധം അത്യധികം വഷളായി.
ദാവൂദ് നടപ്പാക്കിയ ഭരനഘടന, രാജ്യത്ത് ഏകകക്ഷിസംവിധാനം വിഭാവനം ചെയ്തു.
ഹിസ്ബ് ഇ ഇങ്ക്വിലാബ് ഇ മില്ലി (ദേശീയ വിപ്ലവകക്ഷി) അഥവാ നാഷണൽ റെവല്യൂഷണറി പാർട്ടി എന്നായിരുന്നു ഈ ഏകകക്ഷിയുടെ പേര്.
മില്ലി ജിർഗ എന്ന ദേശീയ അസംബ്ലിയിലേക്കുള്ള അംഗങ്ങളെ  ഈ കക്ഷി നിർദ്ദേശിക്കുന്നു.
പാർട്ടി നിർദ്ദേശിക്കുന്നയാളെ മില്ലി ജിർഗയും മറ്റ് ഉന്നതോദ്യോഗസ്ഥരുമടങ്ങിയ ലോയ ജിർഗ തിരഞ്ഞെടുക്കണം തുടങ്ങിയവയായിരുന്നു ഈ ഭരണഘടനയിലെ നിർദ്ദേശങ്ങൾ.
രാജ്യത്തെ വൻ വ്യവസായങ്ങൾ, ബാങ്കുകൾ, ഖനികൾ മറ്റു പ്രധാനസ്ഥാപനങ്ങൾ തുടങ്ങിയവ ദേശസാൽക്കരിക്കാനുള്ള വ്യവസ്ഥകളും ഈ ഭരണഘടനയിലുണ്ടായിരുന്നു.
സ്ത്രീപുരുഷഭേദമില്ലാതെ എല്ലാ 18 വയസ് തികഞ്ഞ അഫ്ഗാനികൾക്കും വോട്ടവകാശം നൽകി.
സുന്നി ഷിയാ വ്യത്യാസങ്ങളില്ലതെ എല്ലാവർക്കും ഒരേ തരം നിയമം നടപ്പിലാക്കി.
ഭൂപരിഷ്കണത്തിന് വ്യവസ്ഥയുണ്ടായിരുന്ന ഈ ഭരണഘടന, സഹകരണസംഘങ്ങളുടെ സംഘാടനത്തേയും വിഭാവനം ചെയ്തു.
പുരോഗമനപരവും ജനാധിപത്യപരവുമായ ആശയങ്ങളെല്ലാം ഉണ്ടെങ്കിലും യഥാർത്ഥ അധികാരം പ്രസിഡണ്ടിൽ നിക്ഷിപ്തമായിരുന്നു.
ദേശീയ അസംബ്ലി വിളിച്ചുകൂട്ടാനും പിരിച്ചുവിടാനും എന്നു വേണ്ട, അത് പാസാക്കുന്ന ഏതു നിയമങ്ങളെയും അസാധുവാക്കാനുമുള്ള അംഗീകാരവും പ്രസിഡണ്ടിനുണ്ടായിരുനു.
പുതിയ ഭരണഘടന ഒരിക്കലും പൂർണമായി നടപ്പിലായില്ല.
ദാവൂദും പിഡി.
പി.എ.യുമായുള്ള അകൽച്ച, അഫ്ഗാനിസ്താനും സോവിയറ്റും യൂനിയനും തമ്മിലുള്ള അകൽച്ചക്ക് കാരണായി.
1977 ഏപ്രിലിൽ മോസ്കോ സന്ദർശിച്ച ദാവൂദും, റഷ്യൻ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയുമായ ബ്രെഷ്നേവുമായി ദേഷ്യം പിടിച്ച വാഗ്വാദം നടന്നു.
അറബ് പണം പറ്റി, ദാവൂദ്, അഫ്ഗാനിസ്താനെ പടിഞ്ഞാറൻ കൂടാരത്തിലേക്ക് നീക്കുകയാണെന്ന് സോവിയറ്റ് യൂനിയൻ ആരോപിച്ചു.
ഇതിനോടൊപ്പം, സോവിയറ്റ് യൂനിയന്റെ സമ്മർദ്ധഫലമായി, 1977 ജൂലൈ മാസത്തിൽ പി.ഡി.പി.എ.യുടെ ഖൽഖ്, പാർചം വിഭാഗങ്ങൾ ദാവൂദ് ഖാനെതിരെ ഒത്തൊരുമിച്ച് പ്രവർത്തിക്കാനാരംഭിക്കുകയും ചെയ്തു.
സോർ വിപ്ലവം - അന്ത്യം കാബൂളിലെ പ്രസിഡണ്ടിന്റെ വസതി - സോർ വിപ്ലവത്തിന്റെ അടുത്ത ദിവസം
1978-ന്റെ തുടക്കം മുതൽ, ദാവൂദ്, തന്റെ മുൻ കമ്മ്യൂണിസ്റ്റ് അണികളെ നിലക്ക് നിർത്താൻ പാടുപെടുകയായിരുന്നു; എങ്കിലും ഇതിൽ കാര്യമായി വിജയിക്കാനായില്ല.
ഹഫീസുള്ള അമീൻ , അക്ബർ ഖൈബർ തുടങ്ങിയ പി.ഡി.പി.എ.യുടെ പ്രവർത്തകർ ദാവൂദിന്റെ സൈനികർക്കിടയിൽ പ്രവർത്തിച്ച് സൈന്യത്തിലെ കുറേ പേരെ പി.ഡി.പി.എ. അനുയായികളാക്കി മാറ്റുകയും ചെയ്തു.
ഇതിനിടെ 1978 ഏപ്രിൽ 17-ന് പി.ഡി.പി.എ.യുടെ സ്ഥാപകനേതാവും, പാർചം പ്രമുഖൻ ബാബ്രക് കാർമാലിന്റെ സഹചാരിയുമായിരുന്ന അക്ബർ ഖൈബർ കൊല്ലപ്പെട്ടു.
ഖൈബറിന്റെ കൊലയാളി, ദാവൂദിന്റെ ആളുകളാണെന്നോ അതോ ഖൈബറിന്റെ മാർക്സിസ്റ്റ് എതിരാളികാളാണൊ എന്നോ, കൊലചെയ്യപ്പെട്ട സാഹചര്യമോ ശരിയായി വിലയിരുത്തപ്പെട്ടിട്ടില്ല എങ്കിലും മാർക്സിസ്റ്റുകാർ ഈ കൊലപാതകം ദാവൂദിനു മേൽ ചാർത്തി.
ഈ സൈനികകലാപം, സോർ വിപ്ലവം എന്ന പേരിൽ അറിയപ്പെടുന്നു.
1973-ലെ അട്ടിമറിയിൽ ദാവൂദിനോടൊപ്പമുണ്ടായിരുന്ന ജനറൽ അബ്ദുൾ ഖാദിർ , ദാവൂദിനെതിരെയുള്ള ഈ അട്ടിമറിയിലും പ്രധാന പങ്കാളിയായിരുന്നു.
ദാവൂദിന്റെ കൊട്ടാരത്തിന്മേലുള്ള വ്യോമാക്രമനം നിയന്ത്രിച്ചത് ഇദ്ദേഹമായിരുന്നു.
ആക്രമണത്തിൽ ദാവൂദ് ഖാനും അദ്ദേഹത്തിന്റെ കുടുംബത്തിലെ നിരവധി അംഗങ്ങളും മരണമടഞ്ഞു.
ദാവൂദിന്റെ സഹോദരൻ സർദാർ മുഹമ്മദ് നജ്ം ഇക്കൂട്ടത്തിൽപ്പെടുന്നു.
അട്ടിമറിക്ക് നേതൃത്വം വഹിച്ച മുഹമ്മദ് അസ്ലം വതഞ്ജാർ , ജനറൽ അബ്ദുൾ ഖാദിർ എന്നീ സൈനികോദ്യോഗസ്ഥരുടെ നേതൃത്വത്തിലുള്ള ഒരു വിപ്ലവസമിതി രൂപീകരിച്ചു.
തുടർന്ന് വിവിധ വ്യവസ്ഥകളിൽ ഈ സമിതി, നൂർ മുഹമ്മദ് താരക്കിക്ക് അധികാരക്കൈമാറ്റം നടത്തി.
ഇദ്ദേഹവും 1973-ലെ അട്ടിമറിയിൽ ദാവൂദിന്റെ പക്ഷത്തുണ്ടായിരുന്നു.
രണ്ടുതവണയും കൊട്ടാരത്തിലേക്ക്ക് ആദ്യമായി യുദ്ധടാങ്ക് ഓടിച്ചുകയറ്റിയത് ഇദ്ദേഹമായിരുന്നു.
നജീബുള്ളായുടെ ഭരണകാലത്ത് 1990-ൽ ഇദ്ദേഹം പ്രതിരോധമന്ത്രിയായിരുന്നു.
പാക്ത്യ പ്രവിശ്യയിലുള്ള പ്രധാനപ്പെട്ട ഘൽജി കുടുംബത്തിൽനിന്നുള്ള 1946-ൽ ജനിച്ച വതഞ്ജാർ, ഖൽഖി വിഭാഗത്തിലെ അംഗമായിരുന്നു.
1992-ൽ നജീബുള്ളായുടെ പതനത്തിനു ശേഷം ഇദ്ദേഹം രാജ്യം വിട്ടതായി കരുതുന്നു.
മുഹമ്മദ് നജീബ് ഇംഗ്ലീഷ് വിലാസം https://ml.wikipedia.org/wiki/Muhammad_Naguib
ഈജിപ്റ്റിന്റെ ആദ്യത്തെ പ്രസിഡന്റാണ് മുഹമ്മദ് നജീബ് (Arabic: محمد نجيب‎, Egyptian Arabic pronunciation: [mæˈħæmmæd næˈɡiːb]) (ജനനം: 1901 ഫെബ്രുവരി 20 - മരണം: 1984 ഓഗസ്റ്റ് 28) .
1952-ലെ ഈജിപ്ഷ്യൻ വിപ്ലവം അബ്ദുന്നാസറിനൊപ്പം ഇദ്ദേഹമാണ് നയിച്ചത്.
1901 ഫെബ്രുവരി 20-ന് സുഡാനിലെ ഖർതൗമിലാണ് നജീബ് ജനിച്ചത്.
ഡിസ്ട്രിക്റ്റ് കമ്മീഷണറായ അച്ചന്റെ ഒൻപതു മക്കളിൽ ഒരുവനായി ജനിച്ച ഇദ്ദേഹം ചെറുപ്പത്തിൽ നാടു വിടുകയും കെയ്റോയിലെ റോയൽ മിലിറ്ററി അക്കാദമിയിൽ  തിരഞ്ഞെടുക്കപ്പെട്ടു.
മുഹമ്മദ് ഖുതുബ് ഇംഗ്ലീഷ് വിലാസം https://ml.wikipedia.org/wiki/Mohammed_Qutb
ഇസ്ലാമിക തത്ത്വചിന്തകനും ഗ്രന്ഥകാരനുമായിരുന്നു മുഹമ്മദ് ഖുതുബ്.
അറബി:محمد قطب (ഏപ്രിൽ 26,1919 -ഏപ്രിൽ 4,2014)ആധുനിക കാലഘട്ടത്തിലെ ഇസ്ലാമിക നവോത്ഥാന സംരംഭങ്ങളുടെ സാരഥിയും മുസ്ലിം ബ്രദർഹുഡ് നേതാവുമായിരുന്നു.
ബ്രദർഹുഡ് നേതാവായിരുന്ന സയ്യിദ് ഖുതുബ് സഹോദരനാണ്.
ഉത്തര ഈജിപ്തിലെ വടക്കൻ ഗ്രാമമായ അസ്യൂത്തിനടുത്ത് മഷായിൽ ജനിച്ചു.
പിതാവിന്റെ പേര് ഖുതുബ് ഇബ്രാഹിം.
മാതാവ് സയ്യിദ ഫാത്തിമ.
കര്ഷക കുടുംബമായിരുന്നു അദ്ദേഹത്തിന്റേത്.1940ൽ കൈറോ യൂനിവേഴ്സിറ്റിയിൽ നിന്ന് ഇംഗ്ളീഷ് സാഹിത്യത്തിൽ ബിരുദവും വിദ്യാഭ്യാസവിഷയത്തിൽ ഡിപ്ളോമയും നേടി.
1972ൽ സൗദിയിലത്തിയ അദ്ദേഹം അക്കാദമികരംഗത്തും ഗ്രന്ഥരചനയിലും മുഴുകി.
മക്കയിലെ ഉമ്മുൽ ഖുറാ യൂനിവേഴ്സിറ്റിയിൽ ദീർഘകാലം പ്രൊഫസറായിരുന്നു.
35 കൃതികൾ രചിച്ച അദ്ദേഹത്തിന് 1988ൽ ഇസ്ലാമികസേവനത്തിനുള്ള കിങ് ഫൈസൽ പുരസ്കാരം ലഭിച്ചു
60കൾ മുതൽക്കേ എഴുത്തുകാരനെന്ന നിലയിൽ അറബ്ലോകത്തും പുറത്തും പ്രസിദ്ധനായിരുന്നു മുഹമ്മദ് ഖുതുബ്.
മുസ്ലിം ലോകത്തിലെ പല എഴുത്തുകാരും പടിഞ്ഞാറൻ ബൗദ്ധിക ദാസ്യത്തിനടിപ്പെട്ട് ക്ഷമാപണശൈലിയിലെഴുതിയപ്പോൾ യുവജനങ്ങളിൽ ഇസ്ലാമികമായ ആത്മസത്തയും വീറും പുനരുജ്ജീവിപ്പിക്കാൻ അദ്ദേഹത്തിൻെറ രചനകൾ വലിയ സഹായകമായി ഭവിച്ചു.
ഇക്കാരണത്താൽ ഓറിയൻറലിസ്റ്റുകളുടെ നിശിതവിമർശത്തിന് തുടക്കത്തിലേ അദ്ദേഹം പാത്രമാവുകയുണ്ടായി.
ബ്രദർഹുഡിൻെറ സംഘടനാ വ്യവസ്ഥയിൽ മുഹമ്മദ് ഖുതുബ് ഉണ്ടായിരുന്നില്ല.
എങ്കിലും സയ്യിദ് ഖുതുബുമായുള്ള കുടുംബബന്ധത്തിന് മുഹമ്മദ് ഖുതുബിനും വലിയ വിലനൽകേണ്ടിവന്നു.
സയ്യിദ് ഖുതുബിനൊപ്പം അദ്ദേഹത്തെയും ഈജിപ്ഷ്യൻ ഏകാധിപതികൾ തടവറയിലിടുകയുണ്ടായി.
ബ്രദർഹുഡിൽ അംഗമല്ലാത്ത സ്വന്തം സഹോദരനെ പീഡിപ്പിക്കുന്നതിനെതിരെ സയ്യിദ് ഖുതുബ് തന്നെ അധികാരികൾക്ക് എഴുതുകയുണ്ടായി.
ജമാൽ അബ്ദുൽ നാസർ ഭരണകൂടത്തെ അട്ടിമറിക്കാൻ ഗൂഢാലോചന നടത്തിയെന്നപേരിൽ 1965ൽ അറസ്റ്റിലായി.1965 മുതൽ 1971 വരെ ആറുവർഷം തടവറയിൽ കഴിച്ചുകൂട്ടി.
1972ൽ ജയിൽ മോചിതനായ അദ്ദേഹത്തിന് സൗദി അറേബ്യയിലെ ബ്രദർഹുഡ് പ്രവർത്തകർ അഭയം നൽകി.
സഹോദരൻ സെയ്യദ് ഖുതുബിനെ നാസർ ഭരണകൂടം 1966ൽ തൂക്കിലേറ്റുകയായിരുന്നു.
വാർധക്യസഹജമായ രോഗങ്ങളാൽ അവസാന അഞ്ചുവർഷങ്ങളില് പൊതുവേദികളിൽ മുഹമ്മദ് ഖുതുബ് സജീവമായിരുന്നില്ല.
ഈജിപ്തിലേക്ക് തിരിച്ചു പോവുന്നതിനെ കുറിച്ച് അദ്ദേഹം ചിന്തിച്ചിരുന്നില്ല.
2014 ഏപ്രിൽ 4 ന് വെള്ളിയാഴ്ച്ച ജിദ്ദയിലെ ഇന്റർനാഷണൽ മെഡിക്കൽ സെന്ററിൽ വെച്ച് മരണപ്പെട്ടു.
95 വയസ്സായിരുന്നു.
വൈജ്ഞാനിക രംഗം
മുഹമ്മദ് ഖുതുബിന് ബ്രദർഹുഡുമായി ഒൗപചാരിക ബന്ധമുണ്ടായിരുന്നില്ളെങ്കിലും ബ്രദർഹുഡിൻെറ ആശയധാരയുമായി പൂർണമായും ചേർന്നുനിന്നുള്ളതായിരുന്നു അദ്ദേഹത്തിൻെറ എഴുത്ത്.
ലോകത്തെങ്ങുമുള്ള ഇസ്ലാമിക ധാരകള് അതിൽനിന്ന് ഊർജവും പോഷണവും നേടി.
ഈജിപ്തിൽ നടന്ന ബ്രദർഹുഡ് പീഡനത്തെ തുടർന്നാണ് മുഹമ്മദ് ഖുതുബ് സൗദി അറേബ്യയിലത്തെുന്നത്.
സഹോദരിമാർ അടക്കം ഖുതുബ് കുടുംബത്തിലെ പലരും ലിമാൻതുറയിലെ തടവറയിൽ കഴിയേണ്ടിവന്നിട്ടുണ്ട്.
സൗദി അറേബ്യയിൽ ദീർഘകാലം അദ്ദേഹം ഉമ്മുൽ ഖുറാ യൂനിവേഴ്സിറ്റിയിലെ പ്രഫസറായിരുന്നു.
ഇടക്കാലത്ത് കുറച്ചുകാലം ഖത്തർ യൂനിവേഴ്സിറ്റിയിലും അധ്യാപകനായിരുന്നിട്ടുണ്ട്.
ഖത്തറിലായിരിക്കെയാണ് അദ്ദേഹം ജമാഅത്തെ ഇസ്ലാമി കേരള സമ്മേളനത്തിനായി 1998 ഏപ്രില് 18 ന് കൂരിയാട് ഹിറാനഗറിലെത്തുന്നത്.
ഇംഗ്ളീഷ് ഭാഷയിലായിരുന്നു മുഹമ്മദ് ഖുതുബിൻെറ ബിരുദമെങ്കിലും ഇസ്ലാമിക വിഷയങ്ങളിലായിരുന്നു അദ്ദേഹത്തിൻെറ ഗ്രന്ഥങ്ങൾ മുഴുവൻ.
‘ഇസ്ലാം: തെറ്റിദ്ധരിക്കപ്പെട്ട മതം’ എന്ന ഗ്രന്ഥം ഇസ്ലാമിനെതിരെ ഓറിയൻറലിസ്റ്റുകളും പക്ഷപാത ബുദ്ധികളായ മിഷനറിവൃത്തങ്ങളും കാലാകാലമായി ഉന്നയിച്ചുവരുന്ന ആരോപണങ്ങൾക്ക് യുക്തിസഹവും പ്രമാണബദ്ധവുമായി മറുപടിനൽകുന്ന കൃതികളിലൊന്നാണ്.
മനുഷ്യൻ ഭൗതികത്വത്തിനും ഇസ്ലാമിനും മധ്യേ, വിശ്വാസ സംഘട്ടനം, ഇസ്ലാം നാളെയുടെ മതം തുടങ്ങി നിരവധി കൃതികൾ രചിച്ചിട്ടുണ്ട്.
മുഹമ്മദ് ഖുതുബിന്റെ തൻെറ പ്രേഷ്ഠവിഷയം മന:ശാസ്ത്രമായിരുന്നു.
ഫ്രോയ്ഡിനെയും യുങ്ങിനെയും ആഴത്തിൽ പഠിച്ചിരുന്നു.
ആ വിഷയത്തിൽ കനപ്പെട്ട ഒരു പുസ്തകവും എഴുതിയിട്ടുണ്ട് -‘മനുഷ്യമനസ്സിനെക്കുറിച്ച് ചില പഠനങ്ങൾ’ (ദിറാസാത്തുൻ ഫിന്നഫ്സിൽ ഇൻസാനിയ).